ปัญหาเรื่องกลิ่นขยะที่โรงกำจัดขยะสายไหม ส่งกลิ่นเหม็นรุนแรงและต่อเนื่องตลอดทั้งวันและติดต่อกันมาโดยตลอดเป็นเวลานาน ปัญหานี้ควรได้รับการแก้ไขอย่างถาวรสักที ไม่ใช่แค่ตักเตือน แต่ควรต้องมีการหาวิธีปฎิบัติที่ถูกต้อง เช่น วิธีการกำจัดขยะแบบไร้กลิ่น เพิ่มจำนวนรอบการฉีดพ่นจุลินทรีย์ และเพื่มจำนวนรอบการขนย้ายขยะไปยังพื้นที้อื่น เพื่อช่วยแบ่งเบาการหมักหมมของขยะครัวเรือนจนส่งกลิ่นไปทั่ว ซึ่งทำให้ประชาชน เด็ก คนชรา รวมถึงชุมชนได้รับผลกระทบต่อสุขภาพและสุขภาพจิต รวมถึงกระทบต่อความเป็นอยู่โดยปกติที่ต้องใช้ชีวิตทำมาหากินนอกบ้าน ควรมีการเปิดให้มีการประมูลงานกำจัดขยะเพิ่ม เพื่อเพิ่มศักยภาพ และเทคโนยีใหม่ๆจากต่างประเทศได้เข้ามาพัฒนาทำหน้าที่ ประขาชนจะได้มีความสุข อย่ามัวแต่ใช้วิธีเดิมๆ ซึงใช้มาเป็นสิบๆปีล้าหลังมากๆ และเกิดปัญหาซ้ำๆ โดยไม่มีการพัฒนาและแก้ไขอย่างจริงจัง เพื่อให้สัมฤทธิ์ผลอย่างถาวรและเป็นผลงานที้ดีต่อองค์กรในการพัฒนาสังคม